Dewa Doluca ya qezaya Qilse ya Dêrsimî de  serê awa Pêrî de Awbendê Pembelîkî virazîya.  Awa Awbendê Pembelîkî pezkovîyan erzena xo verî û kişena.
Goreyê bawerîya Dêrsimî pezkovîyî fîraz ê û 'heywanê Xizirî yê.' Coka dewijan vera mesele nêrazîbîyayîşê xo mojna û  waşt ke selahîyetdaran ra waşt ke tedbîran bigêrê.
Dewijanê ke nêwaşt nameyê înan eşkera bibê wina vat: ''Ma şahîd benê ke reya 5. pezkovîyî awe de mirenê. 3 aşmî verî reyna pezkovîyêk verê çimanê ma de xeniqîya merd. Virazîyayîşê nê awbendî ra nata pezkovîyê ma mirenê. Ma zaf kewenê verê înan. Tîya de pezkovîyî zaf ê, ma pê destê xo nan danê înan. Çew zî tedbîran nêgêno.''
